Comité Olímpico Español

O Comité Olímpico Español (COE) é o comité olímpico nacional de España.

 Historia e funcións 

O seu obxectivo é organizar e coordinar a presenza de España nos Xogos Olímpicos. Creouse o 11 de xaneiro de 1924 en Barcelona, e está recoñecido polo Comité Olímpico Internacional. Ten a súa sede en Madrid. Desde o ano 2005 o presidente é o galego Alejandro Blanco.

 Membros 
A asemblea do Comité Olímpico Español ten aproximadamente entre 150 e 200 membros. Algúns teñen carácter vitalicio, como aqueles que foron presidentes ou secretarios do propio Comité, ou membros do Comité Olímpico Internacional (antigos e actuais). Ademais, son membros os presidentes de todas as federacións olímpicas (as federacións españolas dos deportes olímpicos), e tamén as dalgunhas federacións non olímpicas, así como algúns membros (elixidos ou representativos) que ocupan as cotas dos xornalistas deportivos, os deportistas, os adestradores, as institucións políticas implicadas (deporte e Asuntos Exteriores) etc.

 Presidentes do Comité Olímpico Español 
 1912-1921 Gonzalo de Figueroa y Torres, Marqués de Villamejor
 1924-1926 Santiago Güell y López, Barón de Güell
 1926-1931 Eusebio López y Díaz de Quijano, Marqués de Lamadrid
 1933-1936 Augusto Pi Suñer
 1941-1956 José Moscardó Ituarte, Conde del Alcázar de Toledo
 1956-1967 José Antonio Elola-Olaso
 1967-1970 Juan Antonio Samaranch, Marqués de Samaranch
 1970-1975 Juan Gich Bech
 1975-1976 Tomás Pelayo Ros
 1976-1980 Benito Castejón
 1980-1983 Jesús Hermida Cebreiro
 1983-1984 Romá Cuyás
 1984-1987 Alfonso de Borbón, Duque de Cádiz
 1987-1998 Carlos Ferrer Salat
 1998-2002 Alfredo Goyeneche, Conde de Guaqui
 2002-2005 José María Echevarría y Arteche
 2005-actualidade Alejandro Blanco

 Véxase tamén 
 Ligazóns externas 
 Web oficial do COE

España
Categoría:España nos Xogos Olímpicos